डुङ्गा डुब्दा दम्पत्तीको ज्यान गयो
नारायणी नदीमा डुबेर एक दम्पतीको ज्यान गएको छ । पूर्वी नवलपरासीको मध्यविन्दु नगरपालिका वडा –२ स्थित नारायणी नदीमा डुबेर स्थानीय ५५ वर्षीय सोमबहादुर बोटे र उहाँको श्रीमती ४५ वर्षीय बगरी बोटेको ज्यान गएको हो ।
होमराज रानाभाट कावासोती, जेठ १ गते । नारायणी नदीमा डुबेर एक दम्पतीको ज्यान गएको छ । पूर्वी नवलपरासीको मध्यविन्दु नगरपालिका वडा –२ स्थित नारायणी नदीमा डुबेर स्थानीय ५५ वर्षीय सोमबहादुर बोटे र उहाँको श्रीमती ४५ वर्षीय बगरी बोटेको ज्यान गएको हो ।जिल्ला प्रहरी कार्यालय पूर्वी नवलपरासीका सूचना अधिकारी प्रहरी नायब उपरीक्षक सन्तोष पाठकले आइतबार साँझ नारायणी नदी पारी निगुरो टिप्न जाँदैगर्दा हावाहुरीले डुङ्गा डुब्दा बोटे दम्पत्ती पानीमा बेपत्ता भएका थिए ।बोटे दम्पती आज बिहान मृत अवस्थामा फेला परेको उहाँले बताउनुभयो । मृतक दुवै जनाको शव पोष्टमार्टमका लागि मध्यविन्दु अस्पताल लगिएको र आजै दाहसंस्कार गरिएको प्रहरीको भनाइ छ । 